**வேலூர் மாவட்டம்**

**ஒருங்கிணைந்த பள்ளிக் கல்வி**

**கூடுதல் முதன்மைக் கல்வி அலுவலர் அவர்களின் செயல்முறைகள்**

**முன்னிலை: திரு. க. முனுசாமி, M.A., M.Sc., MBA., B.Ed., M.Phil.,**

**ந.க. எண்.259/NCPCR/மாஒ6/ஒபக/2022. நாள் : 24.02.2023.**

|  |  |  |
| --- | --- | --- |
| **பொருள்** | **:** | வேலூர்மாவட்டம்– ஒருங்கிணைந்தபள்ளிக்கல்வி – தேசிய குழந்தைகள் உரிமைகள் பாதுகாப்பு ஆணையம்(NCPCR)– 18ஆம் ஆண்டு துவக்க விழா – சார்பு. |
| **பார்வை** | **:** | சென்னை-06, ஒருங்கிணைந்த பள்ளிக் கல்வி, மாநில திட்ட இயக்குநர் அவர்களின் கடிதம்Rc.No.0402/NCPCR/SS2022, dated:20.02.2023 |

\*\*\*\*\*\*\*\*

பார்வையில் காணும் சென்னை-06, ஒருங்கிணைந்த பள்ளிக் கல்வி, மாநில திட்ட இயக்குநர் அவர்களின் கடிதத்திற்கிணங்கNCPCR –தேசிய குழந்தைகள் உரிமைகள் பாதுகாப்பு ஆணையம் பள்ளி மாணவர்கள், விடுதியில் தங்கி பயிலும் மாணவர்கள் மற்றும் குழந்தைகள் பராமரிப்பு இல்லங்களிலிருந்து பயிலும் மாணவர்கள் என அனைத்து வகையான மாணவர்க்ளுக்கான போட்டியினை நடத்த திட்டமிட்டுள்ளது.

இப்போட்டியானது குழந்தைகள் தங்கள் உரிமைகளை தெரிந்துக் கொள்வதற்கும் அதனை மேம்படுத்துவதற்குமான தளம் ஆகும். 1 ஆம் வகுப்பு முதல் 5 ஆம் வகுப்பு வரை மற்றும் 6ஆம் வகுப்பு முதல் 12 ஆம் வகுப்பு வரையான மாணவர்களுக்கு என இரண்டு குழுக்களாக பிரிக்கப்பட்டுள்ளது. தேசிய இளைஞர் தினத்தை முன்னிட்டு 12 ஜனவரி 2023 முதல்தேசிய குழந்தைகள் உரிமைகள் பாதுகாப்பு ஆணையம் (NCPCR) இணையதளத்தில்[www.ncpcr.gov.in](http://www.ncpcr@gov.in)குழந்தைகள் உரிமைகள் குறித்த வெவ்வேறு கருப்பொருளின் கீழ் கேள்வித்தாளில் கொடுக்கப்பட்ட பல விருப்பங்களிலிருந்து குழந்தைகள் சரியான பதிலைத் தேர்ந்தெடுக்க வேண்டும். கொடுக்கப்பட்டுள்ள இணைப்பில் <https://ncpcr.gov.in/champions>பதிவு செய்து கொண்டுகுழந்தைகளை பங்கேற்க செய்ய வேண்டும் என தெரிவிக்கப்பட்டுள்ளது. இப்போட்டியில் பங்கேற்க இறுதி நாள் 28 பிப்ரவரி 2023 ஆகும்.அனைத்து கேள்விகளுக்கும் பதில்களை பதிவு செய்து முடித்தவுடன் இப்போட்டியில் பங்கேற்றதற்கான டிஜிட்டல் சான்றிதழ் வழங்கப்படும்.

இந்த வகையில், பள்ளி மாணவர்கள், விடுதியில் தங்கி பயிலும் மாணவர்கள் மற்றும் குழந்தைகள் பராமரிப்பு இல்லங்களிலிருந்து பயிலும் மாணவர்கள் என அனைத்து வகையான மாணவர்களுக்குமான போட்டிகளை நடத்திடுமாறும், இந்த போட்டியில் நம் மாவட்டத்தைச் சேர்ந்த மாணவர்களின் அதிகபட்ச பங்கேற்பை ஊக்குவிக்க வேண்டும் எனவும் கேட்டுக் கொள்ளப்படுகிறார்கள்.

இது தவிர, பாலின சமத்துவத்தை ஊக்குவிப்பதற்காகவும், பெண் குழந்தைகளின் Success Stories\_களை காட்சிப்படுத்துவதற்காகவும், ஒரு சிறிய ஆவணப்படத்தை உருவாக்கும் பணியில்மாநில திட்ட அலுவலகம் ஈடுபட்டுள்ளது. இதன் பொருட்டு பெண் குழந்தைகளின் Success Stories\_களை தொகுத்து மாவட்ட திட்ட அலுவலகத்திற்கு அனுப்பிவைக்குமாறு வட்டார வள மேற்பார்வையாளர்கள் கேட்டுக்கொள்ளப்படுகிறார்கள்.

**கூடுதல் முதன்மைக் கல்வி அலுவலர்,**

**ஒருங்கிணைந்த பள்ளிக் கல்வி,**

**வேலூர் மாவட்டம்.**

**பெறுநர் :**

அனைத்துஅரசுதொடக்க / நடுநிலை / உயர்நிலை / மேல்நிலைப்பள்ளிதலைமையாசிரியர்கள்.

**நகல் :**

1. வேலூர் மாவட்ட முதன்மை கல்வி அலுவலர் அவர்களுக்கு தகவலுக்காககனிவுடன் அனுப்பப்படுகிறது.
2. வேலூர் மாவட்டக் கல்வி அலுவலர் (இடைநிலை) தொடர் நடவடிக்கைக்காக.
3. வேலூர் மாவட்டக் கல்வி அலுவலர் (தொடக்கக் கல்வி) தொடர் நடவடிக்கைக்காக.
4. அனைத்து வட்டாரக் கல்வி அலுவலர்கள்.
5. அனைத்து வட்டார வள மைய மேற்பார்வையாளர்கள் (பொ).